ประกาศแนวปฏิบัติที่ นป. 7/2565เรื่อง แนวปฏิบัติในการจัดให้มีระบบเทคโนโลยีสารสนเทศ \_\_\_\_\_\_\_\_\_\_\_\_\_\_\_\_\_ ตามที่ประกาศคณะกรรมการกํากับหลักทรัพย์และตลาดหลักทรัพย์ ที่ กจ. 16/2561 เรื่อง หลักเกณฑ์ เงื่อนไขและวิธีการให้ความเห็นชอบผู้ให้บริการระบบเสนอขายโทเคนดิจิทัล ลงวันที่ 3 กรกฎาคม พ.ศ. 2561 และที่แก้ไขเพิ่มเติม ("ประกาศที่ กจ. 16/2561") ประกาศคณะกรรมการ กํากับหลักทรัพย์และตลาดหลักทรัพย์ ที่ กธ. 19/2561 เรื่อง หลักเกณฑ์ เงื่อนไข และวิธีการประกอบธุรกิจสินทรัพย์ดิจิทัล ลงวันที่ 3 กรกฎาคม พ.ศ. 2561 และที่แก้ไขเพิ่มเติม ("ประกาศที่ กธ. 19/2561") ประกาศคณะกรรมการกํากับตลาดทุน ที่ ทธ. 35/2556 เรื่อง มาตรฐานการประกอบธุรกิจ โครงสร้างการบริหารงาน ระบบงาน และการให้บริการของผู้ประกอบธุรกิจหลักทรัพย์และผู้ประกอบธุรกิจสัญญาซื้อขายล่วงหน้า ลงวันที่ 6 กันยายน พ.ศ. 2556 และที่แก้ไขเพิ่มเติม ("ประกาศที่ ทธ. 35/2556") ประกาศคณะกรรมการกํากับตลาดทุน ที่ ทธ. 30/2559 เรื่อง หลักเกณฑ์ในการประกอบการเป็นศูนย์ซื้อขายสัญญาซื้อขายล่วงหน้า ลงวันที่ 3 สิงหาคม พ.ศ. 2559 ("ประกาศที่ ทธ. 30/2559") ประกาศคณะกรรมการกํากับตลาดทุน ที่ ทธ. 31/2559 เรื่อง หลักเกณฑ์ในการประกอบการเป็นสํานักหักบัญชีสัญญาซื้อขายล่วงหน้า ลงวันที่ 3 สิงหาคม พ.ศ. 2559 ("ประกาศที่ ทธ. 31/2559") ประกาศคณะกรรมการกํากับตลาดทุน ที่ ทธ. 32/2559 เรื่อง หลักเกณฑ์ เงื่อนไข และวิธีการในการประกอบการเป็นสํานักหักบัญชีหลักทรัพย์และศูนย์รับฝากหลักทรัพย์ ลงวันที่ 3 สิงหาคม พ.ศ. 2559 ("ประกาศที่ ทธ. 32/2559") ประกาศคณะกรรมการ กํากับตลาดทุน ที่ ทจ. 21/2562 เรื่อง ข้อกําหนดเกี่ยวกับการเสนอขายหลักทรัพย์ผ่านระบบคราวด์ฟันดิง ลงวันที่ 12 เมษายน พ.ศ. 2562 และที่แก้ไขเพิ่มเติม ("ประกาศที่ ทจ. 21/2562") และประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สธ. 38/2565 เรื่อง ข้อกําหนดในรายละเอียดเกี่ยวกับการจัดให้มีระบบเทคโนโลยีสารสนเทศ ลงวันที่ 28 กันยายน พ.ศ. 2565 ("ประกาศที่ สธ. 38/2565") กําหนดให้ผู้ประกอบธุรกิจต้องจัดให้มีการกํากับดูแลและบริหารจัดการด้านเทคโนโลยีสารสนเทศ รักษาความมั่นคงปลอดภัยด้านเทคโนโลยีสารสนเทศ และตรวจสอบด้านเทคโนโลยีสารสนเทศ ตลอดจน มีการทบทวนความเหมาะสมของเรื่องดังกล่าวเป็นประจํา นั้น เพื่อประโยชน์ในการปฏิบัติตามข้อกําหนดข้างต้นของผู้ประกอบธุรกิจ สํานักงานโดยอาศัยอํานาจตามข้อ 3(2) ประกอบกับข้อ 6(7) (ง) (ฉ) และ (ช) แห่งประกาศที่ กจ. 16/2561 ข้อ 3(2) ประกอบกับข้อ 9(4) และ (8) ข้อ 11 ข้อ 17 ข้อ 18 และข้อ 19 แห่งประกาศที่ กจ. 19/2561 ข้อ 5(3) ประกอบกับ ข้อ 12 วรรคหนึ่ง (6) (11) และ (12) และข้อ 14 แห่งประกาศที่ ทธ. 35/2556 ข้อ 4(2) ประกอบกับข้อ 26 และข้อ 32 แห่งประกาศที่ ทธ. 30/2559 ข้อ 5(2) ประกอบกับข้อ 21 ข้อ 27 วรรคหนึ่ง ข้อ 37 และข้อ 43 แห่งประกาศที่ ทธ. 31/2559 ข้อ 5(2) ประกอบกับข้อ 11 ข้อ 17 วรรคหนึ่ง และข้อ 33 แห่งประกาศ ที่ ทธ. 32/2559 และข้อ 5(2) ประกอบกับข้อ 31 (1) และ (4) วรรคหนึ่ง (ง) และ (4/1) แห่งประกาศ ที่ ทจ. 21/2562 จึงกําหนดแนวทางในการปฏิบัติไว้ดังต่อไปนี้ ข้อ 1 ให้ยกเลิกประกาศแนวปฏิบัติ ที่ นป. 3/2559 เรื่อง แนวปฏิบัติในการจัดให้มีระบบเทคโนโลยีสารสนเทศ ลงวันที่ 12 กันยายน พ.ศ. 2559 ข้อ 2 แนวปฏิบัตินี้เป็นแนวทางเกี่ยวกับเรื่องดังต่อไปนี้ (1) การกํากับดูแลและบริหารจัดการด้านเทคโนโลยีสารสนเทศ (Information Technology Governance) (2) การรักษาความมั่นคงปลอดภัยด้านเทคโนโลยีสารสนเทศ (Information Technology Security) (3) การตรวจสอบด้านเทคโนโลยีสารสนเทศ (Information Technology Audit) (4) การทบทวนความเหมาะสมของ (1) (2) และ (3) ข้อ 3 แนวปฏิบัติตามข้อ 2 มีรายละเอียดตามที่กําหนดในภาคผนวกแนบท้ายประกาศแนวปฏิบัตินี้ ข้อ 4 ในกรณีที่ผู้ประกอบธุรกิจได้ปฏิบัติตามแนวปฏิบัตินี้จนครบถ้วน สํานักงานจะพิจารณาว่าผู้ประกอบธุรกิจได้ปฏิบัติตามประกาศที่ กจ. 16/2561 ประกาศที่ กจ. 19/2561 ประกาศที่ ทธ. 35/2556 ประกาศที่ ทธ. 30/2559 ประกาศที่ ทธ. 31/2559 ประกาศที่ ทธ. 32/2559 และประกาศที่ ทธ. 21/2562 ในส่วนที่เกี่ยวกับระบบเทคโนโลยีสารสนเทศ และประกาศที่ สธ. 38/2565 แล้ว ทั้งนี้ หากผู้ประกอบธุรกิจดําเนินการต่างจากแนวปฏิบัตินี้ ผู้ประกอบธุรกิจมีภาระที่จะต้องพิสูจน์ให้เห็นได้ว่าการดําเนินการนั้นยังคงอยู่ภายใต้หลักการและข้อกําหนดของประกาศดังกล่าว ข้อ 5 ประกาศนี้ให้ใช้บังคับตั้งแต่วันที่ 1 กรกฎาคม พ.ศ. 2566 เป็นต้นไป ประกาศ ณ วันที่ 28 กันยายน พ.ศ. 2565 (นางสาวรื่นวดี สุวรรณมงคล) เลขาธิการ สํานักงานคณะกรรมการกํากับหลักทรัพย์และตลาดหลักทรัพย์